
Boegoeroei -  Dialuna 
mainta trempan no a 
habri bon pa algun turista 
cu ta hospedando na un 
compleho di apartamento 
situa na Boegoeroei. 


Departamento tecnico 
Polis  dialuna mainta di polis si a yega y 
trempan a bay Aruba tawata haciendo nan 
Sea Star Apartments na  investigacionnan, pa 


Boegoeroei, unda cu un 
persona lo a hoga. 


Na yegada e persona o 
sea e curpa ainda tawata 
den e pool. Ambulance 


y alabes a notifica e otro 
instancianan concerni. 


Te na momento cu nos 
tawata na e sitio dokter 
no a yega e sitio ainda. 


despues saca e curpa for di 
pool. 


Lo ta trata di un turista 
Colombiano masculino di 
50 aña di edad. 


tambe tawata na caminda 


KVK - AHATA - ATIA - CUA: Orguyo ta costa 
pueblo mas den impuesto 


, 28 Augustus 2023 —Aruba Trade 
& Industry Association (ATIA), 
Aruba Hotel & Tourism Association 
(AHATA), Comerciantenan Uni 
(CUA), y Camara di Comercio 
(KVK) a calcula cuanto e lo costa 
cada famia na Aruba si Gobierno y 
Parlamento no acepta RAft. 


Sin RAft, gobierno di Aruba lo 
mester fia placa na un tasa di 
interes mas halto, cual lo costa 
Aruba por lo menos AFL 30 Miyon 
pa aña. Al final ta pueblo lo paga e 
suma extra aki. 


Aunque cu Aruba su peso di 
impuesto ta halto caba, e debe 
nobo aki lo costa cada famia AFL 
870 adicional pa aña. 


Mientrastanto, Gobierno di Aruba 
a bai di acuerdo pa acepta RAft 
caba ora a fia placa di Hulanda, y ta 
e mesun normanan di presupuesto 
lo tin si ta usa LAft (ley local) 
of RAft (ley di reino). Si Aruba 
nenga awor di regla e normanan 
pa finansas publico den un RAft, 
cada famia na Aruba lo mester 
paga por lo menos AFL 870 mas 
cada aña den impuesto, pa cubri e 
costo di e decision. 


Pa evita mas peso financiero 
riba Aruba su comunidad cu ta 
paga hopi na impuesto caba, nos 
gobierno y Parlamento mester 
tuma un decision practico en bes 
di un decision emocional. 

Hulanda no a pone deadline pa firma RAFT, 


comercial tin manera 
un ansha di morto pa 
Gobierno firma RAFT. 


Den menos cu 24 ora a 
manda dos comunicado 
unda nan ta pone precion 
pa accepta RAFT. Dicone 
ansha di morto ey ? 


Hulanda a declara 
diabierna cu nan ta 
negociando cu  Promer 


Minister di Aruba. Unda 
promer minister di 
Aruba a pidi espacio pa 
e por entrega un otro 
proposicion. 


Hulanda a bay di acuerdo 
y a duna Gobierno di 
Aruba algun siman pa un 
proposcion nobo. 


Pues e status ta cu 
Gobierno di Aruba y di 
Hulanda ta na mesa y ta 


Durante e negosacion aki, 
tur cos por pasa y e RAFT 
por keda riba mesa, of e 
por cambia den algo otro. 
No tin decision final 
ainda. 


Pesey ta incomprendibel 
dicon e Parlamentario 
Comercial Mansur y 
Gremio Comercial ta 
birando loco pa Gobierno 
haci liher pa firma RAFT. 


Nos ta haya esey un falta 
di respet, pasobra nan 
no ta politico y nan no a 
wordo eligi pa pueblo pa 
hiba su representacion. 
Ni Hulanda a exigi pa 
firma awor. 


Dicon Gremio Comercial 
si ta pone exigencia pa 
firma awor? 

Minister Oduber contento cu miles di turista ta 


Dialuna despues di e 
conferencia di prensa na 
Rodgers Beach Minister 
di Turismo sr. Dangui 
Oduber a pasa bishita 
e San Nicolas Visitor 
Information Center (VIC). 


E oficina ta fungi como 
e curason y centro di 
informacion pa turista 
na San Nicolas. Minister 


bishitando San N 


vurn 


Oduber ta contento cu 
desde cu nos a habri e 
oficina aki pa brinda 
informacion na turistanan 
e la sa di ta uno super 
exitoso. E aña aki ya caba 
mas di 6 mil turista a pasa 
eynan pa pidi informacion. 
Den San Nicolas nos 
bishitantenan por disfruta 
di “walking tours” y tambe 
por siña mas di nos dushi 


isla riba e television nan 


interactivo. Awor por 
bishita e museonan tambe 
y sina mas di nos herencia 
y nos cultura. Hopi di 
esnan cu a bishita e siman 
aki tabata tin inmenso 
interes den e mural 
artwork nan cu tin rond 


den San Nicolas y tambe 
Baby Beach. 


Un oficina di informacion 
cu ta wordo bishita pa 
miles di turistanan 
mensualmente. 

Minister Dangui Oduber 
su maneho di Turismo ta 


icolas Visitor Information Center 


pa contribui positivamente 
na turismo di pariba di 
brug. Ta sigui inverti den 
proyectonan grandi pa 
asina sigui cumpli cu San 
Nicolas. Turismo ta nos 
forsa y e driver principal 
di nos economia. 


STAG. 

Partido MEP: 


PARTIDO MEP TA FELICITA SU LIDER EVELYN 
WEVER-CROES PA SU 12 ANA COMO LIDER DI MEP 


E prome lider di MEP 


femenino. E prome 
Minister President 
Femenino di Aruba. E 


prome votegetter femenino 
di Aruba den eleccion 2021 
y ta bay den historia pa 
su bon maneho durante e 
pandemia 


MEP a ser funda dia 9 
di februari 1971 y den 
transcurso di añanan e 
partido aki a contribui 
grandemente na e 
desaroyo politico, estatal, 
economico y social di 
nos pais. MEP como un 
partido social democrata 
a ser funda door di un 


movimiento popular a 
base di  principionan 
democratico y cu un 
sentimento social pa 


bienestar di tur ciudadano 
den e pais aki. 


MEP ta un partido cu 


Curso 


Durante siman y weekend 
tras di lomba a inicia e 
curso pa maneho di Cabrito 
y Carne pa Proposito 
Commercial. 

Manera a wordo anuncia 
den un comunicado 
anterior cu interesnan 
a keda halto pa e tipo di 
cursonan aki. 

Departamento di 
Agricultura, Cria y Pesca 
Santa Rosa a prepara pa 
e di dos curso y esaki a 
cuminsa. Tabata diahuebs 
ultimo cu esaki tabata e 
prome curso di theoria aki 
na Santa Rosa for di 7'or 
pa Qor di anochi. Sigui 
pa diasabra tras di lomba 
cu tabata e prome curso 
practico riba tereno di 
Santa Rosa. Aki a bishita e 
parti di criansa di Cabrito 


desde su fundacion te cu 
awor a conoce solamente 
tres lider, esta sr. Gilberto 
F. (Betico) Croes den feliz 
memoria (lider 1971-1986), 
sr. Nelson Orlando Oduber 
(lider 1986-2011) y sra. 
mr. Evelyn Wever-Croes 
(lider desde augustus 
2011). Asina, Lider di 
MEP ta bira e prome 
lider di MEP femenino. E 
prome Minister President 
Femenino di Aruba. E 
prome votegetter femenino 
di Aruba den eleccion 2021 
y ta bay den historia pa 
su bon maneho durante e 
pandemia cu ta hibando 
Aruba den recuperacion. 


Lider di MEP ta conta 
cu tur cos a cuminsa 
cu e vision di nos lider 
honorario Nel Oduber 
cu a pidie pa drenta den 
politica na aña 2009. Nel 
a fungi como lider pa 25 


aña cual el a haci den un 
forma sublime, logrando 
ta 4 biaha Prome Minister 
di Aruba. 


Na aña 2011, 28 di 
augustus, Evelyn Wever 
— Croes a asumi e reto 
pa lidera Partido MEP. 
Durante e periodo aki, tur 
miembro mester a custuma 
cu Nel no tey mas y tambe 
cu e estilo di liderazgo 
di e prome Lider di MEP 
femenino. Sinembargo, 
hunto cu tur miembro, 
sostenedor y candidatonan 
di MEP, a uni nos Partido 
mas y a logra haci MEP e 
Partido di mas grandi na 
Aruba. Evelyn a pasa den 
4 eleccion hunto di cual 3 
como lider di Partido. 


Despues di eleccion 2017, 
Evelyn Wever-Croes a bira 
e prome Minister President 
femenino di Aruba. 


Den e prome periodo di 
Gobierno di MEP, a logra 
cosnan grandi pa Aruba 
gobernando den e pio reto 
cu nos pais a enfrenta. Ta 
pesey tambe, MEP a gana 
eleccion y pueblo a expresa 
e gratitud den e votonan 
haciendo Premier Wever — 
Croes e prome votegetter 
femenino di Aruba. 


Partido MEP ta felicita nos 
Lider, Evelyn Wever-Croes 


pa su 12 aña como Lider di 
nos Partido. Danki pa guia 
e Partido den gran forma 
cu vision y determinacion 
pa haci nos Partido fuerte y 
asumi responsabilidadnan 
pa goberna nos pais. Bou 
liderazgo di nos Lider, 
MEP lo sigui cu e trabou 
duro y logra cosnan mas 
grandi ainda pa Aruba. 


di Cabrito y Carne a cuminsa 


y Carne pa por duna un 
splicacion amplio dor 
di nos hefe di seccion di 
criansa den persona di sr. 
Edward Berben. E curso 
practico ta entre gor pa 
1ror di mainta. 


Riba tereno di Santa Rosa 
mes ta mustra diferente 
posiblidad pa alimentonan 
pa bestia. Indicando kico 
por ta e matanan cu por 
wordo planta pa alimenta 
bo bestianan sin problema. 
Teniendo na cuenta tambe 
e parti nutritivo cu e 
matanan aki tin. 

A bishita diferente cura 
di Cabrito y Carne pa 
e cursistanan por haya 
diferente splicacion riba 
e maneho optimal di 
criansa. Conoce na ki 


momento un Cabrito of 
Carne por ta malo y kico 
por ta e solucion. Conoce 
rasanan si nan ta puro of 
no. Na momento di rasa bo 
Cabrito of Carne kico bo 
mester tene cuenta cune. 
Simanan cu nan ta “dik” 
con pa controla si tur cos 
ta bayendo bon. Cuido di 


Lamchi pabo por tin un 
ehemplar cu bon nutritivo 
y cui cuido adecuado. Asina 
nos por sigui menciona cu 
e curso aki ta lagabo sera 
conoci cune. 


E Curso aki ta continua te 
c 23 di september caminda 
na final tur cursista lo 


ricibi nan certificado di 


participacion exitoso. 

Di parti di Santa Rosa nos 
ta desea tur cursista hopi 
éxito y cu nan por amplia 
mas nan conocimento riba 
criansa di Cabrito y Carne 
pa proposito commercial. 

ARUBA- 28.08.2023. 
Departamento di 
Salud Publico ta  ricibi 
frecuentemente for di 
ciudadanonan cu ta test 
positivo pa COVID e 
pregunta “Kico awo, kico 
mi mester haci”?. 


Departamento di Salud 
Publico kier informa 
na comunidad cu na 


momento cu bo persona tin 
sintomanan respiratorio 
parecido na griep pa 
purba distancia bo mes 
mas tanto posibel for di 
demas persona. Esaki 
pa evita di contagia otro 
persona cu un of otro virus 
respiratorio. No ta COVID 
so ta duna sintomanan 
respiratorio cu por conduci 
na hospitalisacion, 
complicacion y asta morto 
pero tambe  virusnan 
manera Influenza, 
Parainfluenza, Rotavirus, 
Adenovirus y otronan. 


Pregunta frecuente 


Mi tin COVID, kico awo? 


Den caso cu un persona 
ta sospecha cu e por tin 
COVID e conseho ta pa: 

- Haci un zelf test cu 
ta obtenibel den tur botica. 
Den caso cu esaki sali 
positivo isola of distancia 
bo mes for di otro hende 
pa minimo 5 dia te ora cu 
bo ta sinti bon atrobe. 

- Traha for di cas si 
esaki ta posible, consulta 
esaki cu bo dunador di 
trabou. 

- Evita contacto cu 
personanan cu ta conoci 
of cu ta bisa cu nan por 
bira hopi malo si nan haya 
un virus respiratorio. Usa 
un tapa boca den caso cu 
no por evita contacto cu 
personanan asina (manera 
por ehempel den caso cu 
bo mester cuida di un 
familiar cu ta malo) 

- Sigui consehonan 
general di higiena pa 


laba man manera laba 
man frecuentemente, 
particularmente prome 
cu come y evita mishi cu 
wowo, nanishi y boca cu bo 
man. 

- Sigui consehonan 
general di higiena ora di 
tosa of nister 


- Percura pa 
suficiente ventilación den 
cas 

- Consulta 
telefonicamente cu dokter 


di cas pa conseho y 
tratamento 
Pa mas informacion 


Minister Endy Croes: 


CEDE ARUBA HUNTO CU IBISA Y GOBIERNO DI 
ARUBA TA LANSA PROYECTO BAN CAYA 


Diabierna ultimo, Minister 
di Enseñansa y Deporte 
Endy Croes tabata presente 
na Centro di Bario Noord, 
unda cu CEDE Aruba 
hunto cu IBiSA y Gobierno 
di Aruba a lansa e proyecto 
di Ban Caya. E meta di e 
proyecto Ban Caya ta pa 
reactiva e barionan, unda 
nan por pasa un dia cu 
nan sernan keri y conoce 
nan bario. E idea ta pa bay 
diferente bario di Aruba, 
unda cu cada bario ta haya 
oportunidad di mustra 
nan residentenan kico nan 
ta ofrece. Ta bay inicia e 
proyecto aki den e bario di 
Noord, dia 10 di september 
proximo. Ta bay tin un gran 
cantidad di organisacion 
presente, entre otro, tent di 


yoga, tent di nutricion, tent 
di manicure y pedicure, 
bus di salud y diferente 
club di deporte cu lo ta 
haciendo un demostracion. 
Minister Endy Croes ta 
haci invitacion na Pueblo 


like nos Facebook page 
Directie Volksgezondheid 
DVG Aruba, Follow nos 
riba Instagram directie_ 
volksgezondheid_aruba, 
subi nos website www.dvg. 
aw, yama nos na 5224200 
of mail nos na servicio@ 
dvg.aw 


di Aruba pa bin apoya e 
bunita proyecto aki dia 
10 di september 2023, di 
3 or di atardi te cu 7 or di 
anochi den e dushi bario di 
Noord. 

Cu calidad na prome luga e ta ehecuta su 


trabou cu hopi amor y talento 
Noélia Khalil ta empleado di luna di augustus 2023 na HOH 


Lg) EMPLOYEE OF TH 
ae 


Mensualmente Horacio  specialisa na Hulanda pa 
Oduber Hospital (HOH) despues Noélia regresa su 
ta brinda reconocimento isla. 
na un colega cu a destaca 
den su trabou y pa e luna For di comienso caba ela 
di augustus 2023, a toca demostra di tin un pasion 
turno na dokter di piso yamor grandi pa su trabou 
Noélia Khalil. Noélia no y su pashentnan. Tur dia e 
a sospecha nada die gran ta haci su maximo esfuerso 
sorpesa aki y hasta a pensa pa duna e miho cuido 
ora ela drenta cu elotaun posibel na su pashentnan. 
surprise di despedida door Ademas, eta traha bon den 
cu awo e ta bay sigui cu su team unda cu e ta e ‘glue’ 
studio na Hulanda. Pues di e grupo di dokternan 
un surpresa grandi pa di piso. Semper e ta cla pa 
Noélia ora hunto cu colega, yuda y ta reacciona lihe 
specialista y famia ela haya den situacionnan agudo 
sa cu ela wordo nombra y di stress. E tin hopi 
como empleado di luna na pasenshi y comprension, 
Hospital. Un celebracion tratando coleganan cu 
exitoso cu a laga Noélia respet hasta ora tin tension 
completemente emociona. e ta keda trankilo. Noélia 
ta traha duro y y tin hopi 
E hospitalistanan hunto talento riba tereno di cuido 
cu manager di piso y medico. Pashent, colega 
PLOYEE OF THE MONT i otro i sal a all y specialistanan tur a 
a e bw. un bunita motivacion  confiansa den dje pa cu su 
pa Hunta di Directiva  experticio y ehecucion di 
contando e trayecto di su trabou. 
Noélia y su cualidadnan 
unda ta describi dicon e Loke ta haci Noélia special 
merece bira empleado di ta cu no solamente e ta = . 
luna na HOH. Noélia a enfoca continuamente riba Noélia IMETEC di ta den 
studia na Costa Rica y a brinda calidad di cuido spotlight’ prome cu e sigui 
cuminsa traha na HOH pero tambe ta dedica na SU Carera na Hulanda. 
3,5 aña pasa formando eleva calidad di cuido Ful team HOH ta gradici 
parti di e proyecto cu ta door di scirbi protocol y Noëlia pa su dedicacion na 
pa dokternan cu no ta procesonan.Tambesemper CUido medico di Aruba y ta 
registra den BIG-register e ta haya importante pa ‘Peta cu e tey pronto bek 
(registracion rekeri pa siña enfermera y otro Pa reforsa team di HOH 
mediconan na Hulanda). E coleganan e practica di Y sigui contribui na eleva 
proyecto akitapaasinanan trabou. Y di e forma aki © Calidad di nos cuido 
por obtene e registracion e ta purba pa semper Médico. Masha pabien 
di BIG aki pa por sigui stimula coleganan pa sigui Noélia! 


duna un bon calidad di 
cuido na nos pashentnan. 
“Noélia ta sigui studia y 
update su conocemento 
constantemente. E ta un 
persona humilde pero 
fuerte y a demostra su 
nificacion excepcional pa 
pashent, colega, HOH y 
comunidad di Aruba”, asina 
Jacco Vroegop, director di 
HOH a menciona durante 
e sorpresa organisa pa 
Noélia.” 


PLOYEE OF THE ONTH | ~] 


Aruba y Acciona Energia ta firma un MOU 
pa desaroyo di un Green Hydrogen Valley 


WEB > 
UTILITIES ARUBA” vano ELMAR © Bacciona 


PRESS RELEASE | 29/08/2023 


Innovation. Green Hydrogen 


ACCIONA ENERGÍA AND 
ARUBA SIGN MOU FOR 
GREEN HYDROGEN VALLEY 


ADRID, 29 AUGUST :, ACCIONA Energía has announced today the signing of a Memorandum 
of ice (MOU) with the Government of Aruba owned Energy Entities to work together in 
the development of a Green Hydrogen Valley on the island. 


ACCIONA Energía will work with the State-Owned Energy Entities of Aruba to develop, construct 
and operate a green hydrogen plant powered by a self-consumption renewable energy project. The 
electricity generated will be used to produce green hydrogen and the excess will be used internally 
on the island to reduce the use of imported fossil fuels. The project will utilize land currently owned 
by state-owned refinery, Refineria di Aruba N.V., water will be supplied by WEB Aruba, whilst Elmar 
will manage energy distribution and transmission across the network. 


ACCIONA Energía will support the State-Owned Energy Entities of Aruba with the deployment of 
the necessary infrastructure to build a renewable hydrogen ecosystem on the island and explore 
supplementary uses for the green hydrogen, including export opportunities. 


Through this transformative project, the Aruba Government and its Energy Entities are set to fortify 
their commitment to energy independence. The country aims to transition away from traditional 
energy sources, and has set an ambitious target of establishing renewable energy as the primary 
source by 2050. 


ACCIONA Energía is well placed to partner with the Government of Aruba and its Energy Entities on 
this innovation project and contribute to the island's decarbonization with its vision of a renewable- 
powered future. 


In March 2022 ACCIONA Energía inaugurated its “Power to Green Hydrogen Mallorca” project, 
which included the construction of an electrolysis plant, the development of two photovoltaic 
plants that feed it, as well as a green hydrogen refuelling station on the island. In addition, the 
company is currently advancing on the development of an industrial-scale, green hydrogen 
production plant in Navarra, Spain, that will start generating green hydrogen in 2025. 


With this MOU, ACCIONA Energía and the Government of Aruba embark on a collaboration to 
establish a renewable hydrogen ecosystem for Aruba that aims not only to transform local 
industries, but also extend the reach to the Caribbean region and beyond. 

Maneho di desperdicio riba nos 
isla ta un problema serio. E ta un 
problema cu tin efecto riba nos 
paisahenan, nos salud y asta nos 
turismo. E tema aki ta uno cu no 
ta nobo. Na 2019 a haci un estudio 
scientifico pa evalua cuanto pida 
sushi nos tin pa meter cuadra riba 
nos isla. Den e estudio conduci, 
cu colaboracion di Impact Blue 
Foundation, un organisacion cu ta 
enfoca riba maneho di desperdicio 
cu un enfoke special riba maneho 
di plastic, a resulta cu na Aruba 
nos tin 2.52 pida di sushi pa meter 
cuadra. E cifra aki ta mas halto cu 
esnan di otro islanan unda nan a 
haci e mesun estudio. Pues Aruba 
tin un promedio di pida sushi pa 
meter cuadra mas halto cu Antigua, 
Boneiro y San Blas (Panama) hunto. 


Hincando e datonan aki den 
perspectiva, na Aruba, nos 
tin 100% acceso na servicio di 
coleccion di desperdicio, y pa 
compara cu e otro islanan cu no 
por ofrece e mesun acceso. Por 


Minister Ursell Arends: 


Nos desperdicio ta nos responsabilidad 


constata cu historicamente na 
Aruba nos no a hiba un maneho di 
desperdicio efectivo. Es mas, desde 
aña 2005 ora a introduci un tipping 
fee na Parkietenbos, por a nota un 
crecemento den ‘wildstorten’, esta 
tiramento di sushi den mondi, 
segun e rapport di Cero Tolerancia 
na 2012 haci pa Directie Natuur 
en Milieu. E mesun rapport aki ta 
indica cu ya caba desde 2012 tabatin 
62 afgravingen, esta buraco, di cual 
31 tabata wordo uza como dump 
ilegal. 


Locual ta sobresali di e hechonan 
aki ta cu na final di dia, e ta un 
cuestion di nos balor y normanan. 
Si na Aruba nos tin un promedio 
mas halto di pida sushi pa meter 
cuadra cu otro islanan den Caribe, 
lo e tin algo di haber cu nos mes 
como sociedad. Tiramento di 
bleki for di bentana di auto cu 
bentamento di saco di sushi den 
mondi, ta cosnan cu pa nos como 
ciudadano a bira custumber. E 
ironia di esaki ta cu Aruba ta e 


producto cu ta duna nos nos pan 
di cada dia. Nos ta depende casi 
completamente riba nos turismo 
economicamente. Locual ta trece 
miyones di turista riba nos isla cada 
aña ta nos bunita naturalesa cu ta 
wordo perhudica pa nos habitonan 
encuanto desperdicio. 


Nos mester responsabilisa nos mes 
encuanto e desperdicio cu nos ta 
genera. Nos bisiña su desperdicio 
no ta di nos, y esun di nos no ta di 


: eg Y 


dje. E responsabilidad ta cay riba 
cada un di nos cu ta haci di Aruba 
nos hogar. Dia 22 di augustus a 
lansa e campaña nacional 'Limpi 
Limpi' unda lo duna e ciudadano e 
oportunidad atrobe pa drecha nan 
comportacion y tene Aruba limpi 
limpi. 


E aña aki, e estudio scientifico 
lo wordo ripiti y lo por compara e 
resultadonan cu e datos di 2019. 


Prome Minister Evelyn Wever-Croes: 


PROME MINISTER Y MINISTER DANGUI ODUBER TA RICIBI 
BISHITA DI EMBAHADORA DI INDIA NA DEN HAAG, SEÑORA 
REENAT SANDHU 


“Gobierno ta busca tur posibilidad pa crea mas progreso y bienestar pa e pueblo di Aruba” 


Diabierna 25 di augustus, 


Prome Minister Evelyn 
Wever-Croes hunto 
cu Minister Dangui 


Oduber, a ricibi bishita di 
Embahadora di India na 
Den Haag, Reenat Sandhu. 
E Embahora na Den Haag 
ta esun cu ta atende cu 
interesnan di India den 
henter Reino. Pa pais 
Aruba, ta importante pa tin 
contacto cu e Embahadora 


cu a trece hopi oportunidad 
pa Aruba. 
Di parti di Gobierno di 


Aruba, Prome Minister 
a informa Embahadora 
Sandhu di e = manera 
impresionante cu Aruba 
ta recuperando despues 
di e pandemia apesar cu 
no tawata facil. Gobierno 
ta haci tur esfuerso pa 
inclui tur ciudadano den 
recuperacion di Aruba. 


Embahadora Sandhu a 
splica cu India tambe ta 
atendiendo cu tur reto die 
pandemia y a informa con 
e situacion actual ta na e 
pais. 


Unpuntocuawordodelibera 
riba dje ampliamente 
tawata tocante remedi. 
India ta conoci como un di 
e miho paisnan cu ta traha 
remedi generico na prijsnan 
hopi faborabel. Minister 
di Salubridad, Dangui 
Oduber a remarca cu ya 
desde 2008 un delegacion 
di Aruba a bay India pa 
sondia posibilidadnan. 
Sinembargo, door di cambio 
di gobiernonan na Aruba, 
no a sigui riba e tema aki. 


Minister Oduber awor kier 
sigui cu e plan aki. Gobierno 
lo haci esaki a traves di 
Minister Plenipotenciaro 
na Hulanda, Ady Thijsen. 


Otro topiconan cu a wordo 
treci dilanti ta topico di 
empoderamento di hende 
muhe, di innovacion, y 
tambe riba oportunidadnan 
nobo pa desaroya economia. 
“E tawata un bon reunion 


y Gobierno lo sigui den 


contact pa asina yega 
na  palabracionnan y 
beneficionan concreto 
cu talves India por yuda 
Aruba cu ne. Na e momento 
aki, Gobierno ta busca tur 
posibilidad pa crea mas 
progreso y bienestar pa e 
pueblo di Aruba”, Prome 
Minister Evelyn Wever- 
Croes a duna di conoce. 

Exprodesk ta invita nos comerciantenan pa 
participa na e proyecto ‘Arubaverse 2.0’ 


Jl 


G 
— 


[27M 


- Departamento di 
Asuntonan Economico, 
Comercio y Industria y 
su unidad Exprodesk, ta 
organisa den colaboracion 
cu Full Stack Vision 
FND y faciliata door di 
MATEVO Multiverse e 
proyecto ‘Arubaverse 
2.0. E proyecto lo tin 
varios tayer/ meetups 
mensualmente for di 
augustus 2023 pa maart 
2024. E prome meetup lo 
tuma luga diaranson 30 di 


augustus na Departamento 
di Asuntonan Eocnomico, 
Comercio y Industria (L.G. 
Smith Boulevard #160 Sun 
Plaza Building 2nd Floor), 
di 6:30pm pa 7:30pm. 
Participacion ta gratis y e 
idioma lo ta papiamento 
y ingles. Pa por participa 
mester registra na: https:// 
arubaverse.io/ 


Proyecto ‘Arubaverse 2.0” 
E proyecto ‘Arubaverse 
2.0” ta wordo organisa 
pa tur entrepreneur y 
comerciantelocal. Durante 
e meetups di ‘Arubaverse 
2.0”, participantenan lo 
ricibi informacion tocante 
“Free Artificial Intelligence 
(AD tools”; “digital assets 
latest trends’; con AI por 
yuda’bo adapta of crea 
un modelo comercial 
nobo; ‘user-centric design 
principles’; conocemento 
di ‘computing systems’ y 
nan aplicacionan practico; 
mercadeo digital; ‘data- 
driven decision-making’; 


arubaverse.io 


Version 2.0 


simplificacion di 
conceptonan di algoritmo 
y structuranan di data; 
‘blockchain’; e futuro di 
e pagonan digital; bienes 
digital/NFT y mucho mas! 
Tambe durante henter 
e proyecto ta pidi tur 
participante pa bin cu nan 
laptop pa asina experiencia 
pa nan mes den un forma 
practico con pa aplica 


Special Guest 


Ruben Aleksani Matevosyan 


INTRODUCING ARUBA'S 
1ST METAVERSE PROJECT 


imediantamente tur loke 
nan a siña. Oradornan 
local y internacional 

Lo tin varios oradornan 
local y internacional 
durante e proyecto aki. Pa 
dia 30 di augustus 2023, lo 
tin eoradornan local kende 
ta sr. Germille Geerman 
y sr. Ruben Metevosyan 
di MATEVO Multiverse y 
tambe sr. Bruce Harms di 


August 30, 2023 
DEACI | SUN PLAZA 


18:30-19:30 


Full Stack Vision FND. 


Pa mas informacion over 
di e proyecto ‘Arubaverse 
2.0, por tuma contacto 
cu sra. Sharon Meijer via: 
s.meijerdeaci.aw 
Pa participa mester 
registra na:  https:// 
arubaverse.io/ 
Participacion: GRATIS! 


rome cu final di aña 
escolar, Minister di 
Enseñansa y Deporte Endy 
Croes a reuni cu directora 
Marilyn Richardson y staf 
di Instituto Pedagogico 
Arubano (IPA), unda a 
trece varios peticion. 


Minister Endy Croes: 


DOS KLAS DI INSTITUTO PEDAGOGICO ARUBANO 
TA DEN PLENO RENOBACION 


Minister Endy Croes a 
bay di acuerdo pa yuda di 
inmediato cu algun trabou 


chikito di mantencion. 
Alabes, e mandatrio di 
Enseñansa a comunica na 
e team di IPA cu pronto e lo 
reuni cu DOW pa haci un 


“opname” completo pa e 
aña entrante por haci un 
mantencion grandi di e 
scol, cual ta un necesidad. 


Pa locual ta e trabounan 
chikito a inicia den luna 
di augustus di e aña aki 
y ta den e fase final pa 
asina algun lokaal cu 
no por wordo uza, por 
drenta bek den servicio. 


Esaki sigur ta un ayudo 
inicial cu IPA ta contento 
cu ne. Minister Endy Croes 
a informa cu actualmente 
dos klas di IPA ta den 
proceso di renobacion. 


Mester a drecha e plafond 
di un di e lokaalnan. 


Tambe mester a drecha e 
beton daña bou di e vloer di 
e prome piso y finalmente 
verf e lokaal. 


Den e otro lokaal mester 
cambia bentana caminda 
awa ta pasa. “E plan ta pa 
den futuro renoba e scol 
completamente”, Minister 
Endy Croes a indica. 

MINISTER ENDY CROES A PRESENCIA CEREMONIA 
DI CLAUSURA DI OPEN INTERNACIONAL ARUBA 


Diasabra mainta, na 
Centro Deportivo Betico 
Croes na Santa Cruz a 
tuma luga ceremonia di 
clausura di e di 23 edicion 
di Open International 
Aruba Taekwondo 2023 
organisa pa Stichting Tiger 
Taekwondo Academy. E 
competencia internacional 
a tuma luga na Aruba 
di 21 pa 26 di augustus. 
Alrededor di 90 atleta 
nacional y internacional 
di ocho (8) pais a competi: 
Brazil, Colombia, Curaçao, 
Ecuador, Puerto Rico, 
Republica Dominicana, 
Spaña y Aruba. Minister 
Endy Croes tabata presente 
pa sostene e atletanan. 


Alabes, e mandatario di 
Deporte a hiba palabra 
unda a desea e atletanan 
hopi exito. Presente e 
mainta aki tabata Sra. 
Nicole Hoevertsz vice 
presidente di Comite 
Olimpico Internacional. 


Pa conclui, Minister Endy 
Croes ta gradici pa e 
invitacion, alabes ta felicita 
e maestro Sr. Teofilo 


Rodriguez, Stichting Tiger 
Taekwondo, boluntario- y 
patrocinadonan cu a haci 
e torneo internacional aki 
posibel y exitoso. “Haci 


deporte ta forma patria”, 
Minister Endy Croes a 
enfatisa. 

Despues di e reunion pu- 
blico den Parlamento dia- 
mars ultimo pa trata e 
tema di refinanciamento, 
Gobierno di Aruba a sigui 
den contacto cu Hulanda 
pa sigui na mesa di nego- 
ciacion. Prome Minister 
Evelyn Wever-Croes a in- 
dica cu e debe di e presta- 
mo di Hulanda durante e 
pandemia, ta madura dia 
10 di october benidero. E 
debe ta na un total di 916 
miyon florin. Aruba sea 
mester paga e debe of e lo 
mester refinancia. Aruba 
no tin e placa pa paga e 
debe aki por lo tanto mes- 
ter refinancia. 


Prome Minister a indi- 
ca cu Aruba lo por haya 
e refinanciamento riba 
mercado internacional y 


Prome Minister Evelyn Wever-Croes: 

Mirando cu e debe di pandemia lo madura dia 10 di October 

GOBIERNO DI ARUBA TA SIGUI DEN NEGOSACION CU HULANDA PA 
PURBA YEGA NA E MIHO SOLUCION PA ARUBA 


of tambe na Hulanda na 
e interesnan di mercado 
pero Hulanda ta dispues- 
to tambe pa duna na in- 
teresnan mas abou. Esaki, 
Prome Minister a indica 
cu Gobierno ta den nego- 
sacion cu Hulanda riba dje 
y kier logra tambe pasobra 
e deal aki lo scapa Aruba 
por lo menos 30 miyon flo- 
rin pa aña. 


Premier di Aruba a subra- 
ya cu despues di e debate 
den Parlamento diamars 
ultimo, e reunionnan cu 
Secretario di Estado Al- 
exandra Van Huffelen a 
sigui y ta bayendo den bon 
direccion. “Nos ta mira un 
apertura, aunke no gran- 
di, pero Gobierno ta purba 
yega na e miho palabra- 
cionnan pa Aruba”, Prome 


Minister a enfatisa. 


Algo positivo tambe, 
Prome Minister a indica, 
ta cu ya Van Huffelen a in- 
dica cu lo ta dispuesto pa 
duna un periodo mas lar- 
go pa paga e debe. “Locual 


cu Gobierno di Aruba ta 
purba logra ta pa yega na 
interes mas abou pa paga 
e debe sin cu e ta un peso 
riba e presupuesto di pais 
Aruba. E reunionan ta 
bayendo bon. Nos ta na 
mesa di negociacion ape- 

sar cu esaki no ta facil tur 
ora, pero semper cu respet 
pa otro. Pa Gabinete Wev- 
er-Croes, e interes general 
di pais Aruba ta na prome 
luga”, Prome Minister Ev- 
elyn Wever-Croes a duna 
di conoce. 


Bishita di Head of Delegation di EU na Guyana 
cu Minister President y Minister di Economia 


E siman aki Aruba a rici- 


bi sr. Rene van Nes cual 
ta e hefe di delegacion di 
Union Europeo estaciona 
na Guyana. Sr. van Nes a 
inicia su periodo di 4 aña 
na Guyana na september 
2022 y esaki ta su prome 


bishita na e islanan Hu- 
landes, incluyendo Aruba. 


Durante su bishita Sr. van 
Nes a reuni cu Minister 
President, sra. Evelyna 
Wever-Croes y minister 
Geoffrey Wever di Asun- 


tonan Economico, Co- 
municacion y Desaroyo 
Sostenibel pa intercambia 
di ideanan y revisa algun 
proyecto andando. Tambe 
lo revisa futuro proyec- 
tonan cual ta wordo fi- 
nancia door di Union Eu- 
ropeo. 


Un combersacion hopi 
ameno unda cu di ambos 
banda ta enfatisa e colabo- 
racion entre Aruba y e del- 
egacion y Union Europeo. 
Tambe a uza e oportuni- 
dad pa combersa riba e pl- 
anificacion di e fondonan 
nobo cu Aruba lo ricibi 
pa e programa di E-Gov- 
ernment cu Gobierno di 
Aruba ta preparando. 


Actualmente e facultad 
nobo di STEM na Univer- 
sidad di Aruba (SISSTEM) 
ta wordo financia door di 
Union Europeo. Esaki, en- 
tre otro, ta e proyecto di 
mas grandi actualmente 
tumando luga cu ta ser fi- 
nancia pa UE. 


Durante su estadia na 
Aruba sr. van Nes lo bishi- 
ta Universidad di Aruba 
y e area di renobacion 
di Maria Convent y por 
a observa e avancenan 
den e renobacion. Sr. van 
Nes tambe lo bishita al- 
gun proyecto mas chikito 
manera e proyectonan di 
RESEMBID cual tambe ta 


ser financia via di e fon- 
donan Europeo regional 
cu ta entre otro 'Turning 
the Tide', 'Aruba’s Public 
Safety and Multi-Hazard 
Early Warning System' 
(EWS) y 'Validation of 
replicable methods for 
coastal ecosystem moni- 
toring'. 


Sr. van Nes tambe lo haci 
un bishita na Parke Arikok 
pa cual den pasado a wor- 
do financia door di Union 
Europeo. 


Sr. van Nes tambe lo duna 
un lectura na Universidad 
di Aruba dia 28 di augus- 
tus binidero. 

MINISTER ENDY CROES TA FELICITA E 
GANADONAN DI MR. ARUBA 2023 


ORANJESTAD: Diasabra 
anochi, na Cas di Cutura a 
tuma luga di 50 edicion di 
Mr. Aruba 2023 organisa 
pa Aruba Bodybuilding & 


Powerlifting Association 
(ABPA) y e motor tras di 
e tremendo evento aki Sr. 
Giovanni Arendsz. Un Cas 
di Cultura “sold out” di 


fanatico pa duna sosten y 
apoyo na e atletanan di e 
disciplina di bodybuild- 
ing. Alrededor di 30 body- 
builder femenino y mas- 
culino a participa den 13 
diferente categoria. Man- 
datario di Deporte tabata 
presente, unda a hiba pal- 
abra y a desea tur e atleta- 
nan exito di e competencia 
di Mr. Aruba 2023. 
Minister Endy Croes ta 
felicita tur atleta cu a pre- 
para y a competi den Mr. 
Aruba 2023. Masha pabi- 
en na e ganadonan. 

Cu boso deseo, disciplina, 
dedicacion y determina- 
cion boso a logra. 


Pabien! 


Heatstroke of Molester severo 
debi na calor 


ARUBA- 28.08.2023. Na 
Aruba nos clima ta basta 
consistente sinembargo 
tin periodo durante aña cu 
ta haci mas calor cu nor- 
mal. E temperatura halto 
combina cu falta di hume- 
dad por causa diferente 
problema di salud special- 
mente ora ta trata di un 
periodo largo cu e calor ta 
excesivamente abnormal. 
Aki por papia di un heat- 
wave of cu otro palabra un 
ola di calor. E tin su efecto 
riba hende y bestia. Riba 
hende e tin efecto special- 
mente riba e personanan 
cu un enfermedad cronico 
manera, diabetes, presion 
halto, cancer, asthma, 
pero tambe esnan cu nan 
trabou ta fisicamente pisa 
y pafo. Otro grupo di ries- 
go ta hende grandi, baby, 
muchanan chikito, hende 
cu sobre peso y obesidad . 
Nan ta core riesgo pa haya 
problema di salud durante 
e dianan mas calor di aña 
of durante un golpi di cal- 
or. 


Durante di dianan di calor 
exesivo of ora keda pa un 
tempo largo den solo, nos 
curpa ta soda mas cu nor- 
mal, nos curpa ta perde 
mas likido cu normal y 
esaki por tin como conse- 
cuencia cu nos no ta cum- 
insa sinti bon. Ora ta pa- 
pia di no sinti bon ta referi 
na dolor di cabes, cabes 
ta bira, gana di saca, cay 
flauw y te asta un stroke 
debi na e condicion severo 
di calor. 

Heatstroke, esta un mo- 
lester severo debi na calor 
Heatstroke ta un condi- 
cion hopi delicado ca- 
minda cu e curpa a stop 
di soda. E temperatura di 
curpa ta sigui subi mas cu 
40 grado Celsius y ta per- 
hudica e centro di control 
cu ta regula e temperatura 
corporal. E centro di con- 
trol aki ta situa den nos 
cerebro. E sintomanan cu 
un persona ta presenta ta 
entre otro su curpa ta bira 
cayente, su cuero ta cora y 
seco, e ta hala rosea lihe, 


su curason y riñon no ta 
funciona mucho bon mas, 
su mente ta bira confuso, 
tin posibilidad di diarea y 
e por saca. 

Den caso di heatstroke e 
persona tin riesgo di haya 
daño cerebral y hasta por 
bira fatal. 

Kico pa haci den caso di 
un Heatstroke ? 

- Busca asistencia medico 
mesora 

- Tene e persona 
trankil y den fresco 

- Los e pañanan na 
su curpa. 

- Fria e curpa cu un 
serbete/paña muha (cu 
awa friu of di cranchi) 

- Por pone ijs of ice- 
pack bou di brasa, na nek, 
lomba, riba stoma y/of 
memey di e pianan. 

- Si persona ta con- 
sciente laga bebe awa no 
mucho friu. 

- Laga e persona 
drumi plat y hisa su pian- 
an. 


Durante e dianan aki, 


Aruba ta experenciando 
un calor exesivo cu por 
tin efecto riba salud di 
hende y bestia y pa cual 
motibo Departamento di 
Salud Publico ta conseha 
comunidad pa evita di ta 
pafo den solo entre 11:00 
cu 2:00 di merdia cu ta 
e orario cu solo ta mas 
fuerte. Bebe hopi likido 
durante dia y limita activi- 
dad fisico den e orarionan 
mas calor di dia. Pone 
extra atencion riba nos 
muchanan y adulto may- 


or pa nan ta bon hidrata 
y den caso di malestar of 
problema di salud busca 
asistencia medico via dok- 
ter di cas of eerste hulp. 


Pa mas informacion like 
nos Facebook page Direc- 
tie Volksgezondheid DVG 
Aruba, Follow nos riba 
Instagram directie_volks- 
gezondheid_aruba, subi 
nos website www.dvg.aw, 
yama nos na 5224200 of 
mail nos na servicio@dvg. 
aw 

ORANJESTAD - Si- 
man pasa, comunidad di 
Aruba por a tuma nota di 
un bunita gesto cu Ense- 
ñansa pa Empleo (EPE) a 
ricibi for di Aruba Hotel 
and Tourism Association 
(AHATA), pa loke ta ma- 
terialnan pa e cursistanan 
den sector horeca. E ma- 
terialnan a wordo entrega 
door di CEO di AHATA, 
sra Tisa LaSorte, na Sa- 
bine De Groot Kwartier- 
maker pa EPE. 


Minister di Labor Glen- 
bert Croes a indica di ta 
sumamente orguyoso di 
wak e gran cooperacion cu 
ta existi. E materialnan cu 
EPE a ricibi di AHATA pa 
e curso di waiter, lo duna e 
cursistanan e hermentnan 
necesario pa por termina 
nan curso efectivamente, 
y ta bon prepara pa drenta 
e mercado laboral. Esaki 
ta muestra cu unabes tin 
union, cosnan grandi por 
wordo logra pa pais Aru- 
ba. 


Sabine De Groot: Director 
Interino EPE 

Durante un entrevista cu 
Sabine de Groot, el a ex- 
presa di ta sumamente 
contento pa e bunita dona- 
cion cu EPE a ricibi di 
AHATA. E ta gradici sra 
LaSorte pa e cooperacion, 
y pa semper ta dispuesto 
na yuda e sector di educa- 
cion, specialmente e studi- 
antenan cu ta preparando 
nan mes pa drenta y labora 
den e sector di turismo. E 
materialnan aki, lo facilita 
e lesnan, pa loke ta e curso 
di waiter, duna pa docente 
Francis Trimon. 


Tisa LaSorte: CEO AHA- 
TA 
Na su turno, sra LaSorte a 


202 


SO uso 


Minister Glenbert Croes 


Den conexion cu donacion di materialnan pa EPE 
UNION TA E FORSA PA LOGRA RESULTADONAN 
GRANDI PA NOS PAIS 


expresa, cu como CEO di 
AHATA, nan meta ta pa 
wak unda nan por brinda 
asistencia. El a splica cu 
durante combersacionnan 
cu e Kwartiermaker di 
EPE, sra Sabine De Groot, 
a bin dilanti cu tin scarce- 
dad na material pa curso 
di waiter/waitress, y pa e 
motibo aki lesnan no por 
wordo duna debidamente. 
Mirando e demanda, su 
persona a bay e mesun dia 
y busca tur e materialnan 
pa asina brinda enese- 
ñansa na e cursistanan. 
Gestonan asina ta yuda 
cu e orguyo di e curso, e ta 
yuda pa nan siña cu e ar- 
ticulonan adecua. E sector 
aki ta uno importante, mi- 
rando cu e ta brinda ser- 
vicio na e pilar economico 
mas grandi di pais Aruba, 


cu ta turismo. 

Parlamentario Alvin Molina (MEP): 
Lo tin mehoracion 
den DIP ? 


Aunke Sra. Marilynn 
Dirksen a wordo nombra 
como directora suplente 
di DIP, no ta sigur ainda 
ken of pa ki tempo lo tin 
un director fiho bek, co- 
munidad di Aruba mester 
y merece pa e servicio di 
e Departamento di Infra- 
structura drecha awo. 
Den un reunion recien cu 
Sra. Dirksen el a indica 
cu e tin suficiente tempo 
trahando na Directie In- 
frastructuur en Planning 
(DIP) pa por a mira kico 
ta causa cu e servicio di e 
departamento no ta fun- 
ciona optimal. 

El a enfatisa e importan- 
cia pa e personal ta bon 


ekipa y motiva pa por haci 
nan trabou. 

Un di e puntonan pri- 
mordial cu Sra. Dirksen 
ta trahando riba dje. Su 
maneho y/of plan pa me- 
hora funcionamento di 
DIP ta kedando cla. Mi a 
palabra cu Sra. Dirksen cu 
den e prome siman di sep- 
tember 2023 e lo bin Par- 
lamento di Aruba pa duna 
presentacion actualisa die 
retraso cu tin na DIP, kico 
a causa esaki y su plan pa 
drecha e servicio. 

Danki na nos Minister 
President Evelyn Wever 
- Croes pa duna oido na 
mi peticion pa mete mas 
direct cu mando di su 


Departamento di Infra- 
structura. A bira tempo 
pa ciudadano- y comer- 


ciantenan por mira dilanti 
cu nan proyecto y soño lo 
bira un realidad. 

E premionan pa Ultimate 
Taekwondo Cup a yega 


Diasabra dia 2 di Sep- 
tember Brazil Taekwondo 
Stichting ta organisa Ulti- 
mate Taekwondo Cup. 


Ultimate Taekwondo Cup 
ta e ultimo clasificacion pa 
Best of the Best Truescore 


2023. 


E participacion di e scol- 
nan di Taekwondo na Aru- 
ba ta grandi, mirando cu 
nan kier clasifica pa par- 
ticipa den 

Best of the Best Truescore 


2023. 

Brazil Taekwondo Sticht- 
ing tin tur cos cla pa Di- 
asabra awo den Centro di 
Bario Brazil. 

Ta bay tin e referee Inter- 
nacional y Elvis di True- 
score for di California. 


Presidente di Aruba Tae- 
kwondo Bond Sr. Moises 
Fernandez ta bay ta pre- 
sente. 

E mihonan lo clasifica pa 
Best of the Best Truescore 
2023. 


diahuebs 31 di augustus na Alto Vista 


Diahuebs awo, 31 di au- 
gustus, lo tin otro Rosario 
Bibo na kapel di Alto Vista 
cuminsando pa 7 or y mey 
di anochi. 


Ya ta un custumber pa 
hopi aña caba cu ora tin 
luna yen, ta tene e Rosario 
Bibo ya cu lo ta hopi cla 
anochi. 


Ta un ocasion special pa 
cada persona trece su in- 


tencionnan personal war- 
da den su curason na clar- 
idad. Por resa pa bo famia, 
bo coleganan, pa tur stu- 
diante, esnan enfermo 
of esnan di edad y pa bo 
mes. Pa tur por haya ilu- 
minacion di Spirito Santo 
pa enfrenta tur reto diari- 
amente den bida. 

Un aña escolar nobo a 
cuminsa y sigur cu tur 
studiante, grandi y chiki- 
to, nan mayornan y e 


maestronan tin e deseo pa 
saca bon probecho di esa- 
ki. Pero den esfuersonan 
pa exitoso, nos por traha 
luga pa orashon, pidi bon 
Tata yuda cada un di nos. 


Comision ta invita tur 
hoben y nan mayornan, 
maestronan pa asisti na e 
Rosario Bibo diahuebs 31 
di augustus pa 7 or y mey 
na kapel di Alto Vista pa 
uni den orashon. 


VALIDO TE DIAMARS 29 DI AUGUSTUS 2023, 18:00 
ORA 


TEMPO: 
AWE TARDI Y AWE NOCHI: PARCIALMENTE NUBLA Y 
GENERALMENTE SECO 
DEN MARDUGA Y MAYAN: PARCIALMENTE NUBLA 
CU UN AWACERO BREVE 


TEMPERATURA MAXIMO 35 GRADO CELSIUS 

TEMPERATURA MINIMO 28 GRADO CELSIUS 

INDICE DI CALOR (HEAT INDEX) DEN Y RON D 
DI ORANAN DI MERDIA: 36 PA 43 GRA 


POTENCIAL DI AWACERO | 
1 TE 3 MM; LOCALMEN 


REGISTRACION DI TEMPERAT UR 


S) Y r 
a T 10 24 ORA (8’AM PA 
8’AM): 


AIRPORT : MAX 35 / MIN 29 / 0.0 MM 
WESTPUNT: MAX 34 / MIN 28 / 0.0 MM 
STA ROSA: MAX 34 / MIN 28 / 0.0 MM 


PRONOSTICO DI TEMPO PA PROXIMO 3 DIANAN: 
PARCIALMENTE NUBLA CU UN AWACERO BREVE. 
BIENTO LO TA FOR DI DIRECCION OOST-NOOR- 
DOOST 
TE OOST Y MODERA; 
TEMPERATURA (GRADO CELSIUS) 

MAX / MIN LO TA: 34 / 28 

SAO. 


Diamars 29 A 202 


Minister Oduber orguyoso pa anuncia mas proyecto pa San Nicolas 


“Rodgers Beach” 
lo wordo completamente drecha” 


SEROE COLORADO - Di- 
aluna mainta Minister di 
Turismo y Salud Publico 
sr. Dangui Oduber hunto 
cu miembro di fraccion di 
MEP sra. Guedez Erasmus 
a anuncia e proyecto di 
Rodgers Beach cu ta for- 
ma parti di e masterplan 
di Seroe Colorado 
Masterplan Seroe Colo- 
rado 


For di algun tempo caba 
gobierno Gabinete Wev- 
er-Croes, Ministerio di 
Turismo, Aruba Tourism 
Authority y DOW a traha 
un masterplan pa a area 
di Seroe Colorado cu ta 
consisti di mehoracion y 
embeyicimento di Baby 
Beach y Rodgers Beach. 

E proyecto di Baby Beach 
fase 1 a wordo entrega 


caba. 

Fase 2 lo wordo entrega 
den algun siman. 

Fase 2 Baby Beach 

Den fase 2 a construi un 
parkinglot organiza y 
structura. 

Lo bin un Retonde cu lo 
conecta Baby Beach cu 
Rodgers Beach. 

A pone iluminacion pa e 
caya como e beach. 

A drecha henter e Land- 
scaping, a pone flora (Palo 


di Coco etc.) +Irrigatie 
systeem. 
Fase 3 Baby Beach 


Pa locual ta e fase 3 di 
Baby Beach, esaki lo wor- 
do anuncia y lo cuminsa 
den algun siman. 

Fase 3 ta consisti di: 
Construccion di Kiosko. 
Move e turtle wall pa haya 
un extension di e beach. 
Drecha e canchanan di 
tennis y converti nan den 
canchanan deportivo mul- 
tifuncional. 

Lo mester bin un restau- 
rant chikito. 

Rodgers Beach 

Minister Oduber a anun- 
cia e proyecto di embey- 
cimiento y mehoracion di 
Rodgers Beach. 

E proyecto aki ta consisti 
di: 

Construccion di un board- 
walk (voetpad di concrete 
cu ta bai connecta e park- 
inglot nobo di baby beach 
te na final di rodgers 
beach, di eynan un voet- 
pad di palo te na e trapi. 
Intencion ta connecta e 
voetpad Rodgers Beach y 
Baby Beach. 

Lo move e caminda actual 
y hala esaki mas patras. 
Ampliacion di e beach, 
haci esaki mas grandi pa 
mas hende por haci uzo di 
dje. 


Lo construi un parkinglot 
nobo, palapanan nobo y 
extra Hut nobo. Natural- 
mente lo mehora e land- 
scaping y trece modular 
toilet 

Importancia di e proyecto 
E PROYECTO AKI TA UN 
PROYECTO CU TA CON- 
FORME NOS MANEHO 
Y VISION. TURISTANAN 
TA BUSCA MAS Y MAS 
BALOR PA NAN PLACA 
Y CU E PROYECTO AKI 
HENTER E AREA LO 
HAYA MAS BALOR. 
Gobierno tin un rol hopi 
importante pa hunga ora 
ta papia di economia di 
pais aruba y desaroyo na 
san nicolas. Nos kier fungi 
como e trendsetter pa haci 
e inversionnan necesario 


pa duna inversionistan- 
an e confiansa pa sigui 
despues di gobierno. Y nos 
a demostra cu hechos, cu 
accionan, cu inversionan 
cu nos ta kere den e de- 
saroyo na San Nicolas. Ta 
hopi miyones di florin ta 
wordo inverti den e area 
aki. 

E proyecto di Baby Beach 
y Rodgers Beach ta hopi 
importante pa e area pa- 
sobra e area lo bai conoce 
henter un mehoracion di 


infrastructura, caminda, 
parking, luz, amenities y 
landscaping. 


Lo duna aun mas balor na 
e area di Seroe Colorado 
cu ta un area sumamente 
bunita y atractivo pa desa- 
roya. 

STAG. 


Diamars 29 Augustus 2023 


Parlamentario independiente mr. Gerlien Croes 
Ta hunga politica cu e futuro financiero di nos pais 


E prome sesion di Parla- 
mento tras die reces 2023 
tabata un reunion publico 
masha spera, sigur pa par- 
lamentario independiente 
mr. Gerlien Croes, tenien- 
do na cuenta cu e topico 
ta e Rijkswet Aruba Fi- 
nancieel Toezicht (RAft). 
Den su ponencia, un biaha 
mas el a demostra un car- 
acter firme y un manera di 
papia cla y raspa pa bisa 
Gabinete Wever-Croes II 
cu nan ta hunga politica 
cu e futuro die pais. 


Croes a cuminsa su dis- 
ertacion diamars mainta 
condenando e ausencia 
di Minister di Husticia 
Rocco Tjon ya cu ta dan- 
ki na dje Aruba ta den e 
situacion cu Hulanda no 
ta confia mas den Parla- 
mento, ni den gobierno. 

Na opinion di Parla- 
mentario Croes, aunke e 
condicionnan den RAft y 
den LAft (Landsverdor- 
dening Aruba Financieel 
Toezicht) ta practica- 
mente mesun cos, esta bin 
cu un miho supervision 
financiero, ningun hende 
a desea pa Aruba yega na 
e crusada aki despues cu 
prome minister Minis- 
ter Evelyn Wever-Croes a 
deshasi di LAft na 2018 y 
acorda cu Hulanda pa un 
Rijkswet RAft 2 aña pasa. 
Ta un berguensa cu Hu- 
landa por ehempel tin cu 


ta pidiendo Aruba por 
medio di un Rijkswet pa 
percura pa entrega jaar- 
rekening, esta cuenta 
anual; algo cu Aruba tin 
5 aña sin haci. Ademas, 
Hulanda ta pidi Aruba pa 
bin cu presupuesto mul- 
tianual y duna cuenta di 
kico ta haciendo of ta bay 
haci pa reduccion di debe 
nacional. 

“Realidad ta cu Tjon hunto 
cu Evelyn Wever-Croes y 
henter MEP, pa probecho 
politico a priminti pueblo 
cu lo kita e LAft, mien- 
tras cu awe hustamente ta 
pidi pa want’e na vigor na 
luga di un RAft. Mescos 
cu MEP ta pidi pueblo pa 
rindi nan placa, Hulanda 
tambe kier pa Gobierno di 
Aruba rindi e placa” e par- 
lamentario independiente 
a señala. 

Awor cu Aruba ta lomba 


contra muraya ta manera 
cu Gabinete Wever-Croes 
no ta preocupa pa e con- 
secuencianan di no acep- 
ta un RAft. Firmando e 
RAft, Aruba lo por paga 
30 miyon florin menos na 
interes pa aña, den e caso 
cu no firma esaki, Hu- 
landa ta ofrece prestamo 
na 8% di interes, pero 
probablemente ta pasobra 
e 8% adicional di interes 
riba prestamo aki, no ta 
for di nan saco e lo sali, 
pero atrobe for di esun 
di pueblo, gobierno no ta 
preocupa. 

Croes: “E realidad ta cu 
un rijkswet ta bay exigi 
transparencia cu no tin 
aworaki. E realidad ta cu 
nan tin miedo di e trans- 
parencia cu e ley aki ta bay 
exigi. Lunanan ta negocia, 
lunanan ta gaña pueblo y 
Hulanda alabes y lunanan 


ta papia di autonomia, 
pero ta e mesun politik- 
eria tin nos aki awe. E 
manera cu ta maneha e 
pais aki, no a laga un in- 
teres mas den Hulanda pa 
kere nos. Tin un desconfi- 
ansa inmenso.” 

Pa culmina, e parlamen- 
tario independiente a ex- 
presa “Mi no sa si esey ta 
e autonomia cu nos kier 
keda cu ne. Esey ta e pre- 
gunta cu nos tin cu haci 
nos mes den parlamento 
awe. Realidad ta cu Par- 
lamento a faya. E pueblo 
aki no merece e tipo di 
maneho aki, ni tampoco 
e gobernantenan aki cu ta 
pensa riba meta politico, 
sin tene cuenta cu pueblo 
ta paga pa e consecuen- 
cia.” Gobernantenan tin 
un trabou valioso pa hasi 
na e momento aki di nego- 
cia cu Hulanda. 


Minister Endy Croes: 


SELECCION DI FUTBOL FEMENINO U 14 A 
TITULA SUB CAMPEON DEN CFU CHALLENGE 


SERIES 2023 NA A 


ORANJESTAD: 
mingo ultimo, Minister 
di Enseñansa y Deporte 
Endy Croes a ricibi Selec- 
cion di Futbol Femenino 
U 14 na nan yegada na 
Aeropuerto Internacional 
Reina Beatrix. Minister 
Endy Croes a felicita e eki- 
po cu a titula sub campeon 
na CFU Challenge Series 


Diado- 


na Antigua. Presidente di 
Arubaanse Voetbal Bond 
(AVB) Sr. Randolf Lacle a 
indica cu e ta sumamente 
orguyoso di Seleccion di 
Futbol Femenino U 14. E 
logro aki ta danki na un 
trabou den ekipo di tanto 
coordinado di futbol fe- 
menino, Sra. Dyane Wi- 
ersma, Sr. David Abdul 


NTIGUA 


y su team y e directiva di 
AVB cu a duna hopi aten- 
cion na futbol femenino. 
Sr. Lacle a indica cu algun 
aña atras ta hopi dificil di 
por a imagina Aruba den 
un final contra un pais 
manera Puerto Rico. Por 
mira e desaroyo di futbol 
femenino aki na Aruba. 
Sr. Lacle a expresa cu fut- 
bol femenino merece mas 
atencion. “E ta mustra 
cu return on investment 
ta hopi grandi na Aruba 
y nos ta bay sigui profila 
mas”, Sr. Lacle a señala. 
Minister Endy Croes ta 
gradici Seleccion di Futbol 
Femenino U 14 pa pone 
Aruba su nomber den hal- 
to y ta felicita tur esnan cu 
a contribui den e logro aki. 

Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 


Resultado : Sorteo 28 Aug 2023 Merdia 


Proximo Jackpot 


445.000,- 


Proximo Jackpot 

Proximo Jackpot 


380.000,- 


